钦定古今图书集成/明伦汇编/闺媛典/第260卷 > 陈士祯妻陆氏
## 钦定古今图书集成/明伦汇编/闺媛典/第260卷 > 陈士祯妻陆氏

按《富阳县志》：“陆氏，望仙，陈士祯妻。适陈数年，陈殁，临
诀，嘱氏曰：‘汝能善事舅姑，终养殡葬，吾目瞑矣’。氏曰：
‘必如命’。祯既死，奉十馀年，菽水唯谨。后舅姑卧床各
三载，氏侍汤药，亲涤溺器，略无惰容。及卒，丧葬尽礼。
有欲表其节于官，辞不可，年七十馀卒。”